הוועדה לקידום מעמד האישה, כנסת 16, פרוטוקול מספר 109, 2004-06-22 10:30

חברי הוועדה: גדעון סער

מוזמנים: גב' אדריאנה באומל, דוברת, הרשות לקידום מעמד האשה גב' מרי חדייר, מנהלת תחום, הרשות לקידום מעמד האשה גב' חנה מור-יוסף, מנהלת תחום, הרשות לקידום מעמד האשה גב' יהודית פלוטקין, מנהלת הרשות, הרשות לקידום מעמד האשה גב' אסתר טולדנו, מינהל מחקר, המוסד לביטוח לאומי סנ"צ נורית זיו, רס"ר נפגעי עבירות, המשרד לבטחון פנים גב' שולה אגמי, יועצת בנושא מעמד האשה, מרכז השלטון המקומי סא"ל שרון ברוך, ראש ענף שילוב נשים ביוהל"ן, משרד הבטחון עו"ס דבורה איציק, מרכזת תכנית ארצית לאיתור וטיפול בנשים מוכות במערכת הבריאות, משרד הבריאות גב' רחל אגמון, פיקוח ארצי סמך מקצועי, קייטנות, חד-הוריות משרד הרווחה גב' עדנה גרוס,

מוזמנים: מנהלת מחוז תל אביב והמרכז, ממונה על קידום מעמד האשה, משרד הרווחה גב' תמר אלמוג, מנהלת האגף למעונות יום, משרד התמ"ת מר אורן מגנזי, משרד ראש הממשלה

קצרנית: דו"ח פעילות הרשות לקידום מעמד האשה במשרד ראש הממשלה לשנת 2003-2004

גילה גמליאל: שלום לכולם, יש לנו היום ישיבה שהיא די חגיגית מצד אחד, מצד שני, די מרתיע לראות איך הזמן עבר מהר, ועוד לא הספקנו לברך את גב' יהודית פלוטקין לכבוד כניסתה לתפקיד.

גילה גמליאל: מה שבטוח, הרגשנו את כל הפעילות העניפה שלך במהלך השנה האחרונה.

גילה גמליאל: היום, כפי שמתחייב על פי חוק, להציג בפני הוועדה את דו"ח הפעילות של הרשות לקידום מעמד האשה במשרד ראש הממשלה, בפעילות המבורכת שלך, אני כבר מכירה את מרבית הפעולות, אין ספק שגם יהיה לנו מה לחדש.

גילה גמליאל: אני שמחה שנמצא איתנו כאן יושב ראש הקואליציה, יושב ראש סיעת הליכוד, חבר הכנסת גדעון סער, שרואה חשיבות עליונה, ובלעדיו כל החוקים שקידמנו לקידום מעמד האשה, מבחינתי, השנה לא היו עוברים בלי הדחיפה שלו והסיוע בכל מה שקשור לקידום העניינים גם בוועדת השרים.

גילה גמליאל: בהזדמנות זו אני רוצה להודות לך.

יהודית פלוטקין: כרגיל, אני מאוד שמחה להיות פה.

יהודית פלוטקין: אני רוצה לברך אותך גילה, ולהודות על שיתוף הפעולה המאוד פורה עם הרשות.

יהודית פלוטקין: ברכה מיוחד לחבר הכנסת גדעון סער, שבימים האלה אתה עמוס כמו תמיד, הרבה הערכה על זה שבאת.

יהודית פלוטקין: ולגילה – ראויה כל הערכה, את פרטנרית שלנו כזו חמה, וכזו משתפת פעולה, והערכה גדולה אליך, שהנושא של מעמד האשה כל כך קרוב אליך, ומדי פעם אני מגיעה לחבר הכנסת סער להתייעצויות, ולמחשבות משותפות לגבי קידום של נושאים בתחום מעמד האשה.

יהודית פלוטקין: הדו"ח שלנו היום, הוא דו"ח הפעילות של הרשות מאפריל שנה שעברה 2003, עד מרץ 2004.

יהודית פלוטקין: הוא דו"ח שנכתב על פי החוק.

יהודית פלוטקין: נכנסתי לתפקיד מאוגוסט.

יהודית פלוטקין: בחודשים הראשונים של השנה הזאת מילאה מקום מנהלת הרשות הגברת מרי חדייר שיושבת לימיני, וזו הזדמנות להודות על העבודה החשובה שעשתה הגברת חדייר בנושא הזה, שבנתה את הבסיס להמשך הפעילות שאתם תראו כאן.

גילה גמליאל: לפני שתציגו את המצגת, ארצה לשמוע כמובן את חבר הכנסת גדעון סער.

גדעון סער: תודה ליושבת ראש, מנהלת הרשות למעמד האשה.

גדעון סער: אנחנו נמצאים בתהליך שהוא מהפכה פרמננטית, זאת אומרת הטמעת ערכים של שיוויון בחברה הישראלית, באמצעים שבהם אנחנו יכולים לתרום לכך, בעיקר חקיקה, אמצעי עיקרי, ושנית העלאת נושאים לסדר היום הציבורי.

גדעון סער: אני חושב שיושבת ראש הוועדה עושה דברים חשובים ביותר בהקשר הזה.

גדעון סער: יש היבט שלישי שאנחנו צריכים לחשוב ביחד, ואנחנו גם חושבים ביחד, איך אנחנו יכולים לקדם אותו, וזה הנושא של יישום.

גדעון סער: הרבה פעמים יש פערים בחקיקה שהיא באמת מתקדמת ומודרנית וליברלית, בין היכולת ליישם, אבל אנחנו מתקדמים.

גדעון סער: אנחנו רואים התקדמות בנושא של דירקטריונים, ייצוג הולם לנשים, דירקטריונים בחברות ממשלתיות.

גדעון סער: אם אנחנו משווים למה שהיה לפני עשור, במשך השנים זה עולה קצת, יורד קצת, אבל אנחנו נמצאים היום ברמות שונות לגמרי.

גדעון סער: אני שמח להגיד שאתמול אישרה הנשיאות הצעת חוק שלי בקריאה טרומית, שבאה להחיל את העיקרון של ייצוג הולם לנשים גם בדירקטריונים של חברות עירוניות.

גדעון סער: אני חושב שזה חשוב, מכיוון שאנחנו יודעים שחלק ניכר מהפעילות ברשויות המקומיות, מתבצעת באמצעות חברה כלכלית, באמצעות חברות עירוניות, שיש להם כוח רב.

גדעון סער: אני חושב שהדרך להשיג שיוויון היא קודם כל על דרך של כניסה למוקדי קבלת ההחלטות, ולא רק על דרך של התראה מפני עוולות שנגרמות לנשים בהקשרים שונים – אלימות כלפי נשים, וכדומה, שזה גם נושא חשוב בפני עצמו.

גדעון סער: אבל הטיפול בו כשלעצמו, לא מבטיח את השיוויון.

גדעון סער: אני מודה על ההזדמנות שניתנה לי לדבר.

גילה גמליאל: נכון מאוד.

יהודית פלוטקין: תודה רבה.

יהודית פלוטקין: הדו"ח הזה נכתב בדיוק במלאת חמש שנים להקמת הרשות.

יהודית פלוטקין: כידוע חברות כנסת מכל המפלגות התאגדו יחד כדי להעביר את חוק הרשות, מה שעמד מאחורי זה בשנת 1998 היה הנושא שיש לדאוג לא רק שתהיה יועצת ראש ממשלה למעמד האשה, אלא שיהיה גוף שמשלים את הפעילות החקיקתית בכנסת בנושא של היישום והעשייה.

יהודית פלוטקין: אני חושבת שבמשך חמש שנים שהרשות קיימת, נעשתה עבודה נהדרת על ידי מנהלות הרשות שקדמו לי.

יהודית פלוטקין: זו הזדמנות אחרי חמש שנים לבדוק מה השגנו באמצעות החוק הזה, איזה דברים אנחנו צריכים עוד לעשות, וכיצד אנחנו צריכים לשפר את החוק שיתאים את עצמו למציאות המשתנה של נושא מעמד האשה בישראל.

יהודית פלוטקין: זה האתגר הכי גדול, שמי שפועל היום בתחום מעמד האשה, כמו שחבר הכנסת גדעון סער הזכיר, הנושא של יישום החוקים, ומעבר לנושא של יישום החוקים, גם מה קורה עם אנשים בקהילה.

יהודית פלוטקין: לאור זה איפה צריך להיות המיצוב של הרשות, מה התפקיד של הרשות היום.

יהודית פלוטקין: הרשות למעמד האשה כמשלימה את העבודה שנעשית בבית המחוקקים בכלל, ועבודה חשובה שנעשית בוועדה למעמד האשה, בראשות חברת הכנסת גילה גמליאל.

יהודית פלוטקין: אתן מעט מאוד דוגמאות לפער שקיים בין החוקים, לבין מה שקורה בשטח, כאשר אנחנו רואים שבכל התחומים, מהתחומים הכלכליים שנשים עובדות פחות שעות עבודה מגברים.

יהודית פלוטקין: למה?

יהודית פלוטקין: אנחנו צריכים לבדוק ולטפל בעניין.

יהודית פלוטקין: השכר הממוצע החודשי של נשים נמוך משל גברים.

יהודית פלוטקין: השכר החודשי של נשים הוא 61% משכר גברים, השכר לשעה של נשים הוא 81% משכר גברים.

יהודית פלוטקין: אלו דברים שמחדדים לנו ומדגישים לנו מדוע אנחנו צריכים לבדוק ולפתור את הבעיה הזאת, לא רק בהיבט החקיקתי, אלא גם בהיבט היישומי.

יהודית פלוטקין: אם ניקח את המחלה הכי קשה של אי-שיוויון בין המינים, זה נושא האלימות כלפי נשים.

יהודית פלוטקין: יושבת פה בוועדה נורית זיו ממשטרת ישראל, שהיא חברה במינהלת של הרשות, הוועדה המייעצת, ועדנה גרוס ממשרד הרווחה, שהיא חברת המינהלת והוועדה המייעצת שלנו.

יהודית פלוטקין: לפי נתוני המשטרה, מתקבלות כל שנה כ-15 אלף תלונות של נשים לאלימות בני זוג כלפיהן, והערכת המשטרה שזה 10% מכלל הפניות הפוטנציאליות.

יהודית פלוטקין: החוקים הם טובים, יש תמיד מה לשפר.

יהודית פלוטקין: העבודה של המשטרה מאוד השתפרה.

יהודית פלוטקין: אני מכירה את העבודה מאחד הכובעים שלי, כיושבת ראש האגף למעמד האשה בלשכות המשפטיות בויצ"ו ישראל.

יהודית פלוטקין: רק לפני 10, 15 שנים, כאשר היו פונים למשטרה עם מקרי אלימות, הרבה פעמים השוטר היה מזמין גם את הבעל והיה אומר תחזרו הביתה, תעשה שלום בית, היו מתייחסים אל זה כמו סכסוך שכנים, ואולי יהיה עוד ילד, והכל יהיה בסדר.

יהודית פלוטקין: היום אין דבר כזה.

יהודית פלוטקין: היום יש סדנאות למניעת אלימות בבתי סוהר, היום יש מודעות של שופטים, הם לא יפטרו בעל אלים.

יהודית פלוטקין: יש לנו שינוי דרמטי, וירידה דרמטית באלימות כלפי נשים, לא?

יהודית פלוטקין: לכן אנחנו צריכים לפעול בכל המישורים גם החקיקתי, גם יישום החוקים וגם הראייה המערכתית של הסיבות לבעיה.

יהודית פלוטקין: מדברים על אלימות, אז לדבר על מניעה, ולדבר על הסברה, ולדבר על פרוייקט לחצני המצוקה, שעכשיו ועדת השרים למאבק באלימות, בראשות דני נווה, יוזמת ביחד עם משטרת ישראל, וגם הרשות מעורבת בעניין הזה בנתניה וכן הלאה, הראייה מאוד רחבה.

יהודית פלוטקין: אם ניקח את הדוגמה האולי עגומה שקשורה פה עם בית המחוקקים, זה חברות מועצות ערים.

יהודית פלוטקין: מלפני חמש שנים ועד היום הבחירות הקודמות לבחירות האלה, נראה לנו שחל איזה שינוי דרמטי בנושא של מעמד האשה.

יהודית פלוטקין: כל כך הרבה מים זרמו, ואין שום שינוי בנושא של חברות נשים במועצות ערים.

יהודית פלוטקין: יש לנו כ-10% במועצות של רשויות מקומיות, שבמועצות היהודיות זה עומד על 14.2% שזה מספר מיזערי, ובמועצות ערביות לצערנו חצי אחוז בלבד.

יהודית פלוטקין: ולעומת זאת, אם בודקים נתוני השכלה, נשים בתואר ראשון 59%, תואר שני 58%, גם תואר שלישי כבר מתקרבות למחצית הסטודנטים.

יהודית פלוטקין: אז איפה הבעיה?

יהודית פלוטקין: הבעיה היא בעצם בכל מקום.

יהודית פלוטקין: איפה שלא נזרק אבן כביכול, אנחנו נקלע למעגל מאוד מאוד חשוב של עשייה שאנחנו צריכים לקחת ברשות, ולעשות בעצמנו ולהוביל תוך שיתופי פעולה עם גופים אחרים.

יהודית פלוטקין: לכן לאור זאת, נקטנו בפעולות הבאות:

יהודית פלוטקין: אלף כדי שנוכל לבדוק את עצמו לאורך חמש שנים לחוק הרשות, ולפעול לסגירת הפערים בין ההישגים החקיקתיים לבין מה שקורה בשטח, יצאנו בסקר מאוד גדול שכולל למעלה מ-2,000 נשים, שבודק את הצרכים של הנשים בישראל.

יהודית פלוטקין: נדמה לי שזו פעם ראשונה שמשרד ראש הממשלה, הרשות למעמד האשה, באה ושואלת את הנשים עצמן מה אתן חושבות, מה אתן צריכות, וגם מה אתן מצפות מהממסד.

יהודית פלוטקין: כי יש פתרונות שנשים לא מצפות מהמשרד, אפילו לא היו רוצות מהממסד.

יהודית פלוטקין: אבל יש פתרונות שהן כן מצפות מהממסד, וחשוב לנו לדעת כדי שנוכל להיערך אליהם בתכנית קצרה לטווח קצר, ובתכניות לטווח ארוך.

יהודית פלוטקין: הצעד השני שאנחנו עושים בעניין הזה, לקחנו ייעוץ אסטרטגי לרשות, שבא לבדוק עוד פעם איפה הרשות היום במדינת ישראל עומדת ולאן היא צריכה להגיע, ואנחנו עוסקים פה בהתייעצות עם הרבה מאוד גורמים.

יהודית פלוטקין: המסקנות יהיו בקרוב, ותוך כדי עבודה אנחנו מיישמים את המסקנות האלה.

יהודית פלוטקין: התוצאה של המדיניות הזאת, של האסטרטגיה החדשה של הרשות, של הצורך שלנו לחבר בין החקיקה, לבין מה שנעשה בשטח, אנחנו עשינו את התפנית הזאת ברשות כבר עכשיו, ואנחנו עשינו עבודה מאוד גדולה בעניין הזה, ואני מאוד גאה.

יהודית פלוטקין: אני גם גאה בצוות הנהדר שלנו.

יהודית פלוטקין: יושבת פה היועצת של הרשות למגזר החרדי ד"ר איילה גליקסברג.

יהודית פלוטקין: עשינו את העבודה הזאת לא בהיבט החוקי, לא בהיבט של כוח אדם, ולא בהיבט הכספי.

יהודית פלוטקין: נעשה בינתיים שינוי, שאת השינויים האלה נעשה בעקבות הייעוץ האסטרטגי ובעקבות הסקרים של המחקר.

יהודית פלוטקין: אנחנו כבר רצנו קדימה , ואני רוצה להגיד בשמחה שיש לנו את הגיבוי המלא של ראש הממשלה, שרואה את הנושא של מעמד האשה גם כחלק מבעיה חברתית, שצריך לדאוג לשוויון הזדמנויות בין גברים ונשים בכל המובנים.

יהודית פלוטקין: אם זה בנושא של מאבק באלימות, אם זה נושא של ייצוג נשים במפלגות, אם זה נשים בעבודה, העצמה כלכלית של נשים, כשזה בסיכום ישיבת הממשלה שאנחנו הצגנו את דו"ח הרשות, סוכם על ידי ראש הממשלה שרואה מאוד בחיוב, וייתן את כל הגיבוי ובכל בעיה אנחנו נוכל לבוא אליו, עם הנושא של העצמה כלכלית, העצמת נשים בכלל, העצמה כלכלית של נשים בפרט, והעצמה כלכלית של קבוצות שונות חלשות כולל נשים במגזר הערבי, שאני חושבת שהגיע הזמן שהן תיכללנה בנושא של עשייה בתחום מעמד האישה בישראל.

יהודית פלוטקין: לנושאים האלה יש התייחסות חוקית בחוק הרשות, כשבחוק הרשות שמגדיר לשמחתי או לצערי, בצורה מאוד רחבה את המטלות של הרשות, בלי שום פרופורציה לכלים של הרשות לעשות את זה, אבל יש התייחסות גם ליישומים המעשיים, כשנאמר בחוק שהרשות תגבש, תקדם או תעודד מדיניות או פעילות לקידום מעמד האישה בישראל, בנושא שוויון בין המינים, ביעור אפלייה בנשים ומניעת אלימות.

יהודית פלוטקין: אנחנו באתגר החדש הזה, עושים אותו יחד עם כל העשייה הרגילה והשוטפת של הרשות, בלעזור בקידום חוקים, בלעזור ביישום חוקים, בלעזור בקבלת פניות, בלעזור בהכשרת יועצות למעמד האשה, הכשרת יועצות, במאבק באלימות וכן הלאה, ואתם תראו את החומר.

יהודית פלוטקין: אני לא רוצה להרחיב בעניין הזה.

יהודית פלוטקין: איזה כלים נקטנו ליישום האסטרטגיה החדשה?

יהודית פלוטקין: לשמחתנו או לצערנו, אבל לשמחתנו, מדינת ישראל היא מדינה.

יהודית פלוטקין: לאור זה, אני חושבת שכל פעילות אפקטיבית שאנחנו נעשה בקהילה, תפעל לקידום מעמד האשה.

יהודית פלוטקין: הפעילות נעשית בכל משרדי הממשלה, וגם במסגרת רשויות מקומיות.

יהודית פלוטקין: יושבים פה נציגי משרד הרווחה, עיריית תל-אביב, הגברת שולה אגמי, הצבא, משרד הבריאות, עושים עבודה מאוד גדולה.

יהודית פלוטקין: הרעיון הבסיסי הוא שאנחנו צריכים לעבוד יחד עם משרד התמ"ת, ואני שמחה שפיתחנו את שיתופי הפעולה, ואנחנו רצים איתם קדימה.

יהודית פלוטקין: בעניין הזה אחד ועוד אחד הם לא שניים, הם אחד-עשר.

יהודית פלוטקין: דרך אחרת מאוד חשובה, היא הרחבת המעגלים של האנשים והנשים שנמצאים בעבודה שוטפת עם הרשות.

יהודית פלוטקין: אנחנו מזמינים לימי עיון שלנו.

יהודית פלוטקין: מחלקים חומרי הסברה, אנחנו נמצאים בקשר עבודה שוטף עם מגוון רחב מאוד של גופים.

יהודית פלוטקין: אם זה ארגוני נשים, מאוד הרחבנו והעמקנו את הפעילות איתם, אם זה עמותות שפועלות בקהילה, עמותות שמייצגות את כל המיגזרים באוכלוסייה.

יהודית פלוטקין: אם זה בנושא של אנשים שנמצאים במוקדי קבלת החלטות, אנשים שנמצאים במוקדי השפעה, לדוגמה מת"ן, ארגון הגג של תנועות הנוער.

יהודית פלוטקין: לדוגמה, נשים מנהלות.

יהודית פלוטקין: לדוגמה דירקטוריות, לדוגמה רופאים בבתי חולים, חיילים, קצינים בצבא.

יהודית פלוטקין: אנחנו עובדים בשיתוף פעולה נהדר עם יועצת הרמטכ"ל למעמד האשה.

יהודית פלוטקין: אלה רק מספר דוגמאות של גורמים שאנחנו נמצאים איתם בקשר, אפילו ממונות על מעמד האשה במפלגות שעד היום לא היתה התייחסות אליהן, ולא היה קשר איתם, אנחנו רואים אותם ככלי מאוד חשוב להפצת המודעות והידע בנושא.

יהודית פלוטקין: אנחנו עומדים בקשר איתם, הם מזמינים לימי עיון, סטודנטים, אנשים בשלב שיש להם מודעות, וכן ייצוג.

יהודית פלוטקין: אנחנו מזמינים באופן קבוע את הנציגים של אגודות הסטודנטים, שלוקחים חלק בפעילויות שלנו.

יהודית פלוטקין: עכשיו אנחנו בהליך מאוד רציני בשיתוף עם אגודת הסטודנטים להכנסת נושא של מנהיגות נשים, מנהיגות שיוויונית לנשים וגברים במסגרת אגודת הסטודנטים, עם פרוייקטים ניסיוניים שאני מתלהבת מהם, אבל אני לא אובייקטיבית, מאוד מקצועיים ומאוד רציניים שייכנסו לאוניברסיטאות.

יהודית פלוטקין: יש לרשות את היועצות למעמד האשה ברשויות המקומיות שהן אמורות לעשות עבודה בשיתוף עם הרשות, לדווח לרשות, הרשות עוסקת בהכשרה שלהן.

יהודית פלוטקין: אני גאה שהצלחנו בשנה הזאת להכפיל את מספר היועצות במגזר הערבי, היום הוא עומד על קרוב ל-50 יועצות שבאמצעותן אנחנו פועלים בקהילה ובמגזר הערבי.

יהודית פלוטקין: אנחנו עושות פעולות מיוחדות עם יועצות שונות שתתאים למגזרים השונים, אם זה המגזר החרדי, אם זה אזורים שיש בהם עולים, אם זה מקומות קטנים, גדולים.

יהודית פלוטקין: לכל מקום אנחנו מתאימים את הפעילות שלנו, ומשתדלים למנף ביחד עם משרדי הממשלה האחרים את העשייה של פרוייקטים בקהילה.

יהודית פלוטקין: מה שחדש פה, זה הרחבה והעמקה של הפעילות הזאת, והדגשה גם בקורסי הכשרה של היועצות החדשות, וגם בהשתלמויות של יועצות חדשות.

יהודית פלוטקין: כלים להוביל פרוייקטים בקידום מעמד האשה בקהילה, כשהרשות למעמד האשה במשרד ראש הממשלה עומדת לצד היועצות למעמד האשה, כדי ליישם את הפרוייקטים האלה בכל הכלים שעומדים לרשותנו.

יהודית פלוטקין: אם לנצל את מקומנו בשיתוף פעולה, והשפעה של ראש הממשלה על שיתוף פעולה עם משרדי ממשלה אחרים, ושילוב שרים ומנכ"לים של משרדי הממשלה האחרים בהנעת הגלגל הזה.

יהודית פלוטקין: עמותות ציבוריות, גיוס כספים לנושא הזה בגופים שונים שיכולים לממן מימון רלבנטי לעשייה.

יהודית פלוטקין: אנחנו משתדלים למנף את מעט מאוד הכסף שיש לנו להרבה עשייה, וזה במיקום שלנו, בתוך משרד ראש הממשלה שכל כך חשוב שהרשות הזאת תהיה במשרד ראש הממשלה.

יהודית פלוטקין: בצורה הזאת אנחנו נוכל למנף בצורה יותר טובה את הפעילות.

גילה גמליאל: באמירה שחשוב שזה יהיה במשרד ראש הממשלה, כתבתי לראש הממשלה מכתב שיש מקום לשדרג, כפי שקיים בהרבה מדינות בעולם.

גילה גמליאל: תפקיד של שרה לקידום מעמד האשה, שלצערי אין את הפונקציה הזאת בארץ, ואז המשרד הזה אמור להיות חלק ממשרד ממשלתי, ואז יתנו את הדעת בסוגיות האלה, ולא תהיה לדוגמה, יושבת ראש הוועדה לענייני שרים לקידום מעמד האשה, שאפילו כינוס אחד במהלך השנה האחרונה לא היה בגלל כל הפעילות המדוברת מסביב.

גילה גמליאל: גם במתן קבלת ההחלטות ממש בכל מהלך התקציב עצמו, בקבלת החלטות שנוגעות כמעט בכל דבר ועניין, אני חושבת שיש בזה מקום חשוב.

גילה גמליאל: אז שוב אני זורקת את הנושא כדי שתרימו את הכפפה.

גילה גמליאל: זה מיוחד בשביל אורן מגנזי.

גילה גמליאל: אני מאמינה שאם תתווסף שרה לקידום מעמד האשה, אף אחת ואף אחד לא ידבר על כך.

גדעון סער: אני מוכן לקיים התייעצות בעניין הזה.

גדעון סער: בהרבה מדינות אירופיות, אתה רואה את זה, שרות למעמד האשה, או מיניסטריון במעמד האשה, במדינות מאוד מתקדמות.

גילה גמליאל: אשמח לקבל תשובה לפחות.

גילה גמליאל: בעקבות היום נכתוב עוד מכתב לצורך העניין.

יהודית פלוטקין: לא נותר לי, אלא להסכים עם חברת הכנסת גילה גמליאל שכל מה שיכול לשדרג את העשייה בתחום מעמד האשה מבורך.

יהודית פלוטקין: ואם גילה הזכירה את אורן מגנזי שיושב פה לצד חבר הכנסת גדעון סער, אורן הוא המקשר בין ראש הממשלה לכנסת.

יהודית פלוטקין: יש חשיבות מאוד גדולה לשיתוף הפעולה של אורן מגנזי עם הרשות, ואנחנו עובדים בצורה צמודה בשיתוף פעולה מלא, ומנצלים את הקשר שלו עם ראש הממשלה, ועם העשייה בכנסת כדי לקדם את הנושאים החשובים שלנו, ודווקא הפונקציה הזאת, ואורן שם מאוד עוזר לנו.

אורן מגנזי: בפגישה שהיתה לנו בשבוע שעבר, אני לא יודע אם הרשות מקיימת את היחידות של ראש הממשלה.

אורן מגנזי: בוועדת השרים לנושא המגזר הערבי, התחייב ראש הממשלה עד סוף השנה לשים דירקטור ערבי בחברה הממשלתית.

אורן מגנזי: תמונת המצב היום לא הכי טובה בהיבט הזה, זה הרבה עבודה, זה צמצום עבודות שיעברו את הוועדה, אבל זה יעד שיהודית התגייסה אליו בצורה מלאה.

אורן מגנזי: זה לא על בסיס ענייני של בחורות שיכולות לעבור את הוועדה.

נורית זיו: לענייני שרה, כדי לשים את זה על סדר היום, יש לנו שרים שהם שרים לענייני כפילות של תפקידים.

נורית זיו: יכולה להיות שרה לענייני כך וכך, בנוסף גם שרה לענייני נשים.

גדעון סער: אני בדעה שצריך לצרף שתי שרות למשרד.

גדעון סער: אין לי בעיה שגדעון סער יהיה השר לקידום מעמד האשה.

שולה אגמי: זה מצא חן בעינינו מאוד, שאנחנו רוצים דיון בנושא.

יהודית פלוטקין: אני רוצה לברך את חברת הכנסת גילה גמליאל, שהעלתה אתמול את נושא המעמד של חברות מועצות הרים.

יהודית פלוטקין: זה דוגמה של שילוב עבודה בין הכנסת, בית המחוקקים, לרשות המבצעת, לרשות מעמד האשה במשרד ראש הממשלה.

יהודית פלוטקין: בפעם הראשונה לקחנו את הנושא של חברות מועצות הרים, יצרנו פורום שלו בפעם הראשונה, ועשינו כינוס ראשון ביום האשה, והכינוס השני היה עכשיו בהשתלמות ביחד עם המרכז לשלטון מקומי.

יהודית פלוטקין: כינוס שלישי יהיה מייד אחרי החגים, כשהרעיון הוא, קודם כל לגייר אותם לנושא מעמד האשה, כי לא כולן מודעות לתפקיד שאנחנו היינו רוצות.

יהודית פלוטקין: שתדענה שיש להן אחריות גם בתחום מעמד האשה, והן לא אשמות שהן לא מודעות, אבל צריך לעזור בעניין הזה.

יהודית פלוטקין: שנית, לחזור ולחזק אותן בכלים שונים, ולענות על צרכים ספציפיים שלהן כנשים חברות מועצה.

יהודית פלוטקין: אנחנו עושים את זה בפורום קבוע, שכבר יצא לדרך ועובד וימשיך לעבוד ולהתפתח גם הלאה, וגם בזה לשמחתי אנחנו מובילות.

יהודית פלוטקין: ממונות על מעמד האשה במשרדי ממשלה עושות עבודה מאוד גדולה.

יהודית פלוטקין: אנחנו עושים את זה בשיתוף הנציבות, ויש לנו פרוייקט חדשני בעניין הזה עכשיו, קורס לקידום נשים מנהלות בשיתוף הנציבות, שזה קורס ראשוני של נציגות של כל משרדי ממשלה, ואנחנו מקווים שהקורס הזה יהיה רק פתיחת דרך.

יהודית פלוטקין: אני שמחה לבשר שסגרנו עם חברת "בזק'" לעשות פעם ראשונה קורס מחוץ למגזר הממשלתי, ביחד איתנו במשרד ראש הממשלה, לקידום נשים מנהלות.

יהודית פלוטקין: מבחינתנו קידום נשים מנהלות זה קידום שלהן לכל תפקיד ניהולי, ושם נשים במיוחד רוצות שאין להן בוועדים אף נציגה, אז גם להכשיר אותן לנושא שהן תרוצנה לוועדים, נושא מאוד כאוב.

יהודית פלוטקין: קראתי ליושבת ראש נעמ"ת, עורכת דין טליה לבני, לפעול בעניין הזה שיהיו נשים בתוך ההסתדרות, שתהיינה נשים בכל הוועדים.

יהודית פלוטקין: שיעבירו שם איזושהי כלל, איזשהו תקנה.

גילה גמליאל: יש כאן נציגה מויצ"ו?

יהודית פלוטקין: לא.

גילה גמליאל: הופתעתי לשמוע שכל ההנהגה הבכירה של ויצ"ו היא גברים.

קריאות: לא ההנהלה, המנהלים.

איילה גליקסברג: המתנדבות הן נשים, בעלי השכר הם גברים, זה מובן מאליו.

גילה גמליאל: זה שהבנתם זאת הכוונה.

גילה גמליאל: התכוונתי שכל ההנהלה הם ממשרות מנכ"לים, כולם שם גברים.

יהודית פלוטקין: ככל שידוע לי, לא כולם.

יהודית פלוטקין: אבל אני חושבת שזו בהחלט דוגמה למה שאת אומרת, שגם בארגון שהמתנדבות הן נשים, צריכים לבדוק שלפחות אלה שנותנים להם את הגיבוי בהיבט של שכר, יהיו נשים.

יהודית פלוטקין: ארגוני נשים, כפי שאמרתי, הרחבנו והעמקנו את הקשר.

יהודית פלוטקין: אנחנו עושים עכשיו פעולות משותפות עם ארגוני הנשים בנושאים השונים.

יהודית פלוטקין: צה"ל, משטרה וכן הלאה, לא רוצה להרחיב פה בעניין הזה.

יהודית פלוטקין: איזה כלי יכולות לתת ברשות לאלה שפעילים בתחום מעמד האשה בקהילה, אם זה ארגוני נשים, אם זה עמותות, אם זה יועצות, אם זה ממונות.

יהודית פלוטקין: אם אנחנו לא יכולים לתת להן כסף.

יהודית פלוטקין: אנחנו יכולים לתת להן איגום משאבים.

יהודית פלוטקין: זאת אומרת, אנחנו יכולים לתת להם את הידע, את הנסיון, את היוזמה שלנו.

יהודית פלוטקין: אנחנו יכולים לתת להם פרוייקטים שאנחנו יוזמים ביחד עם הגופים השונים כדי שהם יישמו בקהילה, ואז הם יקבלו גיבוי שלנו ושלהם.

יהודית פלוטקין: כדי שהן תוכלנה להרים פרוייקטים בקהילה, שאני רואה בזה את הנושא הכי חשוב מבחינת קידום מעמד האשה, וכדי שהן תוכלנה לעשות את הפעילות הזאת, אני חושבת שהכלי הכי חשוב שהרשות יכולה לתת להם, זה לעזור להם להכשיר הנהגה שתהיה לצידם.

יהודית פלוטקין: לצד היועצות, לצד הנשים הפועלות.

יהודית פלוטקין: הרשות לקחה על עצמה להשלים השנה הכשרה של אלף נשים מנהיגות בתחום מעמד האשה, שאנחנו עושות את זה עם כל הגורמים בקהילה.

יהודית פלוטקין: עם ארגוני הנשים, כולל עם שדולת הנשים שיש את הנציגות שלה פה.

יהודית פלוטקין: רק אתמול נפגשתי עם יו"ר השדולה רינה בר-טל, עם ויצ"ו, עם נעמ"ת, עם עמותות במגזר היהודי והערבי, עם עמותות במגזר החרדי.

יהודית פלוטקין: אנחנו מכשירים את ההנהגה הזאת בידע, במודעות בתחום מעמד האשה, בכלים להעביר פרוייקטים, ולעשות פרוייקטים בקהילה.

גילה גמליאל: מי ששומע את יהודית, כאילו מילדותה מנהלת הרשות לקידום מעמד האשה בלשכת ראש הממשלה.

גדעון סער: אני מבקש להתנצל, מזעיקים אותי למקום אחר.

גדעון סער: אני רוצה לברך את הרשות על הפעילות שלה, ומה שעכשיו אני מחסיר, בגלל שאני יוצא יותר מוקדם, אני לוקח איתי ואני אשלים.

גדעון סער: תודה רבה.

גדעון סער: יישר כוח.

גילה גמליאל: לפני שאתה הולך, אני רוצה לברך אותך על הצעת החוק בעקבות דיונים רבים שהיו כאן בוועדה בעניין הזה, וגם לשמחתנו הוא יוודא שזה יגיע לכאן לוועדה.

גילה גמליאל: אם זה יעלה כל כך מהר, תדע שכבר סוף פגרה ואפשר להעביר את זה כחקיקה.

יהודית פלוטקין: הרעיון נהדר.

יהודית פלוטקין: רציתי להגיד שגם בין הגברים ייכנסו פנימה גברים נכונים שיש להם מודעות בנושא מעמד האשה.

יהודית פלוטקין: אני חושבת שגם זה חלק מהמטרות שלנו הנשים.

יהודית פלוטקין: כי הרי לא יהיה לנו מאה אחוז כנסת נשים, אז יהיה לנו רק חמישים אחוז כנסת נשים.

יהודית פלוטקין: החמישים אחוז השני, יהיו גברים שמודעים לנושא מעמד האשה.

יהודית פלוטקין: בתשובה לשאלתך מה המנהיגות האלה עושות.

יהודית פלוטקין: הן אחר כך מתחלקות להוביל פרוייקטים בקהילה בתחום מעמד האשה.

יהודית פלוטקין: הפרוייקטים הם לפי סדרי עדיפויות של הרשות שלנו, הרשות למעמד האשה, של הרשות המקומית ושל משרדי הממשלה שיהיו מעורבים בעניין הזה.

יהודית פלוטקין: אם יש עיר שקולטת עלייה, אנחנו נערב את משרד הקליטה בנושא הזה של העשייה של הנשים.

יהודית פלוטקין: אם זה נושא שלמשל עכשיו היו אצלי נציגות של משרד הרווחה, משרד החינוך, ביקשו את עזרתי בהכנסת התכנים של המאבק באלימות לבתי ספר.

יהודית פלוטקין: אנחנו רוצים שזה יהיה חלק מהפרוייקטים של היועצות שמסיימות את הקורסים, ואז זה יהיה בליווי של משרד הרווחה ומשרד החינוך.

יהודית פלוטקין: ישבנו עם נציגות משרד הבריאות לגבי פרוייקטים של קידום בריאות האשה, וקידום איכות החיים של נשים בקהילה, וזה יהיה אחד הפרוייקטים שיוצג להם כפרוייקט אלטרנטיבי.

יהודית פלוטקין: או אם קבוצה אחרת תרצה להקים פורום של נשים שהן מנטריות עסקיות, נשות עסקים ותיקות, נשות עסקים חדשות, שזה פרוייקט שאנחנו מקווים שהראשון יהיה בבני ברק, ומקוות שהוא ייצא לדרך.

יהודית פלוטקין: נושא של חד-הוריות, כל נושא של פרוייקט שהוא רלבנטי לאותה עיר, אנחנו נעזור ונלווה אותו.

יהודית פלוטקין: יזמות עסקית לנשים שיש לנו מגעים עם משרד התמ"ת, ועם הרשות לעסקים קטנים, ומט"י, כדי לעשות פרוייקטים משותפים.

יהודית פלוטקין: ויש לנו מספר דברים שעשינו ביחד איתם, ודברים שעומדים לצאת ולהתרחב בעניין הזה.

יהודית פלוטקין: כולל קורס יזמות לחד-הוריות ברמלה ובאשדוד, כולל פעילויות שאנחנו עושים לגבי יזמות עסקית של קבוצות של נשים יחד.

יהודית פלוטקין: אנחנו חושבות שנשים יחד יכולות לענות על הצרכים כגוף משלים אחת של השנייה.

יהודית פלוטקין: יש פה פוטנציאל מאוד אדיר של עשייה בעניין הזה.

יהודית פלוטקין: כמובן שאנחנו שותפות בהמון פרוייקטים, ומובילות המון פרוייקטים לקדם את הנושא בקהילה.

יהודית פלוטקין: אנשים מצפות לפרוייקט נשים מקדמות, נשים יחד עם בית ספר למינהל עסקים באוניברסיטת תל-אביב, שזהו פורום של נשים מנהלות בכירות, ודרכן אנחנו מקוות שהנושא של מעמד האשה יעבור הלאה, כאשר הפגישה שתהייה לנו עכשיו, תהיה התייעצות עם המנהלות האלה, איך הן רואות את הרשות כחלק מהתהליך האסטרטגי שהרשות עוברת.

יהודית פלוטקין: לשמוע גם מהן איך הן רואות את הנושא הזה.

יהודית פלוטקין: ביחד עם השלטון המקומי, אנחנו מעניקים את אות נשים פורצות דרך , לנשים שעשו פריצת דרך במישור המקומי.

יהודית פלוטקין: אני חושבת שזה מאוד חשוב, לקדם את הנשים האלה.

יהודית פלוטקין: מקדימה לזה עבודת חיפוש של הנשים האלה על ידי היועצות של מעמד האשה, והן מפנות אלינו את הנשים שפרצו דרך, ויש בזה גם תהליך חינוכי.

יהודית פלוטקין: אנחנו שותפות יחד עם ארגוני המעסיקים ושדולת הנשים בפרוייקט של הענקת אות המעסיק המתקדם, ועוד ועוד, אני לא ארחיב בעניין הזה.

יהודית פלוטקין: יותר פרטים יש בדו"ח עצמו.

יהודית פלוטקין: אני רוצה לסיים ולומר, שההכשרה של אלף הנשים המנהיגות האלה כל שנה, תהיה כלי מאוד חשוב לקידום מעמד האשה.

יהודית פלוטקין: אני פונה לכל הגורמים שנמצאים פה, שאלה גורמים שפעילים בתחום מעמד האשה, נשמח לשתף פעולה בנושאים השונים של פרוייקטים יישומיים, כשהנושא של העצמה כלכלית בתוך העניין הזה של נשים מכל ההיבטים שלו.

יהודית פלוטקין: אנחנו רואות בו את אחד הנושאים היותר חשובים, אני לא חושבת שצריך לשכנע מישהו פה בחדר, שאשה עם כוח כלכלי היא גם אשה שלא תסבול, ויש פחות סיכוי שהיא תסבול מאי שיוויון במשפחה, כולל המקרים הקיצוניים החולניים של אלימות כלפי נשים.

יהודית פלוטקין: יש לנו דגש מאוד גדול על שיתופי פעולה עם משרדי ממשלה, עם עמותות, עם ארגוני נשים שנמצאים בקהילה.

יהודית פלוטקין: דגש מיוחד על הציבור הערבי, יש לנו קשר נהדר עם היועצות שם.

יהודית פלוטקין: אנחנו עושים פרוייקטים משותפים, גם בגיבוי של ראש הממשלה.

יהודית פלוטקין: אני חושבת שמצד אחד, הזיהוי של תכני השינוי שנמצאים בקהילה, פלוס המנוף של עבודה חקיקתית שנעשית בכנסת, ועבודה נהדרת שנעשית בוועדה למעמד האשה פלוס הסגירה של המעגל הזה עם שתי הזרועות על ידי הרשות למעמד האשה ככלי שמחבר בין כל הגורמים האלה, ככלי שדוחף את האסטרטגיה החדשה הזאת, שלדעתי היא האג'נדה של מעמד האשה בישראל היום.

יהודית פלוטקין: כך אנחנו נוכל בעוד שנה כעת חיה שוב בוועדה, אני מקווה, לבוא בפנייך גילה, אם לא תהיי בינתיים שרה.

גילה גמליאל: מה שבטוח שבעוד שנה אני לא אהיה היו"ר לקידום מעמד האשה, אתי לבני צריכה להחליף אותי בסוף הפגרה.

יהודית פלוטקין: אחר כך את חוזרת.

יהודית פלוטקין: מי שלא יהיה פה, את יצרת בוועדה הזאת פתיחות לכל הנושא הזה של שיתוף הפעולה עם הרשות, שכפי שראית באסטרטגיה שלנו, כמה אנחנו רואים את עצמנו ככלי של בית המחוקקים בין השאר, וככלי ליישום המדיניות של ראש הממשלה, והחיבור בין שני הדברים האלה, אני חושבת שהוא מאוד מאוד חשוב.

יהודית פלוטקין: אני רוצה לסיים ולהודות לך גילה על שיתוף הפעולה.

יהודית פלוטקין: להודות לכל משרדי הממשלה שאנחנו איתם בקשר.

יהודית פלוטקין: אמרתי לפי הא'-ב' כי כולם ילדיי, במובן של הקשרים, הפרוייקטים המשותפים.

יהודית פלוטקין: משרד הביטחון, ביטחון פנים, הבריאות, חינוך, חוץ, משפטים, נציבות שירות המדינה, קליטה, רווחה, והתמ"ת.

יהודית פלוטקין: כשהצגתי את זה לממשלה, שר האוצר שאל למה לא מוזכר משרד האוצר.

יהודית פלוטקין: אמרתי לו שהמטרה שלי בשנה הבאה, שיהיה שקף שלם של תודות למשרד האוצר.

יהודית פלוטקין: הוא אמר לי, בעצם אני מאוד מודה לך שאת לא מודה לנו.

יהודית פלוטקין: סיכמנו שניפגש ונראה איך אפשר לקדם את הנושא הזה.

יהודית פלוטקין: תודות מאוד חמות לצוות הרשות אדריאנה באומל, חנה מור יוסף.

יהודית פלוטקין: לא נמצאות פה יפעת שרדיאן וקרן גאיה עורכת הדין שלנו.

יהודית פלוטקין: אני חושבת שהצוות הזה עושה עבודה, פשוט ימים ולילות.

יהודית פלוטקין: קודם כל הוא מחליף מנהלות כמו גרביים.

יהודית פלוטקין: אני רוצה להגיד שזה לא קל להחליף בחמש שנים שלוש מנהלות, וכל מנהלת יש לה את ההדגשים שלה.

יהודית פלוטקין: אני מקווה שהכיוון הזה שאנחנו הולכים אליו זה יהיה כיוון רב שנתי.

יהודית פלוטקין: אני מאוד מקווה.

יהודית פלוטקין: לא קל גם לשנות בתוך המערכת, וגם כל הזמן לעבוד בקבלת התמיכות, לא רק הכספיות, התמיכות של העשייה שלנו כלפי חוץ, כאשר כל הגורמים שמסביב רגילים לעשייה מסוג אחר, לא פחות טובה, אבל מסוג אחר.

יהודית פלוטקין: והנה אנחנו צריכים להילחם פה על הדרך הזאת שלנו, וזה מחייב להילחם עם כל העובדים כל הזמן, מלחמה חיובית אבל חייבים להילחם כל הזמן.

יהודית פלוטקין: וזאת הזדמנות נהדרת להודות, אולי באמצעות אורן, גם להודות על כל שיתוף הפעולה שאני מקבלת במשרד ראש הממשלה, שבלעדיו לא הייתי יכולה לעשות את הכמעט בלתי אפשרי, לקחת באין תקציב, ולעשות את התפנית הגדולה הזאת.

אורן מגנזי: אני חושב שהמצגת אצל ראש הממשלה, גם תחמיא לך ולפעילות של הרשות.

גילה גמליאל: אני רוצה גם לברך את ראש הממשלה, שבעניין הזה לאור כל המצב של הקיצוצים שהיו במהלך כל התקופה, קיבלנו מענה לכל פנייה, במיוחד לנושא טיפולי הפוריות, שכן הוא נתן ממש את מלוא כובד משקלו לעניין וסייע, וגם בכל מה שקשור לאלימות כנגד נשים, שדאג לא לפגוע בכל מה שקשור לתקציבים.

גילה גמליאל: כאן אני רוצה לנצל את ההזדמנות, מכיוון שהמשרד הוא חלק אינטרגלי מהמדיניות שמתווה ראש הממשלה בעניין הזה, ובאמת לנצל את הבמה ולהודות.

גילה גמליאל: אני רוצה להודות לך יהודית, אני מאמינה שגם מה שאמרת לנו כאן זה על קצה המזלג.

גילה גמליאל: שלא נתייחס לכל הכינוסים וכל הכנסים שאני רואה אותך פעילה בהם, ומכתתת את רגלייך מצפון לדרום, ובמישור הבינלאומי, ואת המסירות המדהימה שלך.

גילה גמליאל: לא הזכרת את הכינוס המעולה שחזרת מהאו"ם, שבו הצגת בפנינו את כל הנתונים בעניין ברמה הבינלאומית שהשתמשנו בו גם כאן בארץ.

גילה גמליאל: היום יום ציון בנושא האלימות במשפחה, שם גם כן עשית עבודת קודש לגבי פתיחת הקו הפתוח, ועוד דברים רבים.

יהודית פלוטקין: היו לנו 200 אירועים בנושא של יום האלימות.

גילה גמליאל: אני רוצה לברך אותך.

גילה גמליאל: את רק נכנסת לתפקיד, ובעניין הזה, בתפקידים כאלה לצערי גם לא מקבלים חפיפה.

גילה גמליאל: משהו שאת פשוט נכנסת, את צריכה ללמוד אותו לבד, ולהיכנס לעניינים.

גילה גמליאל: יש לך שנה, את צריכה להגיש דו"ח, את צריכה להראות פעילות, ואת צריכה להראות שאת מתקדמת ועושה, ואני ממש מברכת אותך על כך.

גילה גמליאל: לא ציינת גם את החוברת.

יהודית פלוטקין: יש שם חוק הפצת מידע, והכנו חוברת שיש לכן פה, שיצאה בקרוב ל-300 אלף בתי אב.

יהודית פלוטקין: כל הזכויות והשירותים לנשים.

יהודית פלוטקין: זו היתה עבודת ענק לאסוף את כל הנתונים, מכל הגופים שפועלים בארץ ובקהילה, ואני חושבת שמתפקידנו לעדכן את זה ולהוציא את זה פעם בשנה באין כסף שלנו.

יהודית פלוטקין: אנחנו מקווים לקבל בשביל זה תקציב.

גילה גמליאל: אני ממש רוצה לברך.

מרי חדייר: אני חושבת שהפעילות של הרשות הוצגה בכללותה, יש מספר דברים שלא הוזכרו, זו הפעילות האינטנסיבית.

מרי חדייר: אנחנו חברות בשני ארגונים בינלאומיים גדולים, גם באו"נסקו, גם בוועידת הנשים של האו"ם.

מרי חדייר: זאת הפעם הראשונה שליהודית היה הכבוד להצטרף.

מרי חדייר: אני חושבת שהיא עשתה עבודה מצויינת.

מרי חדייר: מה שאנחנו רואים באופן מיוחד, זה ההדגש הנוסף שיהודית הביאה, של לנסות ליצור פעילות נוספת, להקים מסגרות נוספות.

מרי חדייר: זה סעיף שקיים בחוק שעד עכשיו לא כל כך עשינו שימוש בו.

מרי חדייר: היום ההתמקדות היא יותר לסייע בהכנת מסגרות שמותאמות לכל הצרכים של הנשים, בכל הרמות השונות.

מרי חדייר: אם זה באמצעות היועצות, הממונות ומשרדי ממשלה.

מרי חדייר: אני חושבת שזה מישור מאוד חשוב ומאוד מגוון.

מרי חדייר: ותודה.

גילה גמליאל: ממש מרגש ועושה טוב לשמוע את הפירגון ההדדי, למרות שגם אפשר לומר ביקורות בונות לעתיד.

גילה גמליאל: הרעיון הוא לא רק ברכות, אפשר לתת מהנסיון והערך המוסף, והידע המצטבר כדי לומר מה אתן רואות לנכון שצריך לקדם במהלך השנה הקרובה.

גילה גמליאל: מה אתן חושבות שחסר, מה לדעתכן לא מספק מבחינת הדו"ח.

גילה גמליאל: איך אתן רוצות לראות את העניינים קדימה.

גילה גמליאל: זה גם הזמן, כי מזה לומדים, ומשדרגים את הנושא.

יהודית פלוטקין: אני גם לומדת ממה שאומרים מה שמספק.

יהודית פלוטקין: מזה גם אני לומדת.

שולה אגמי: נציגת השלטון המקומי לצורך העניין פה.

שולה אגמי: אני רק רוצה לומר לך גילה, שנורא חבל שאני שומעת את זה עכשיו עם התחלופה, כי עד שאת מתרגלת למשהו, ואני מבלה פה די הרבה מאוד שנים.

שולה אגמי: לא רק להעביר ביקורת על זה, אבל הרגשתי שאני מבזבזת את הזמן.

שולה אגמי: פתאום מתחילה לעניין אותי הוועדה הזאת, אני מתחילה לבוא במרץ.

שולה אגמי: כי אני מתחילה לראות התזוזה.

שולה אגמי: אני חושבת שבתקופה הקצרה שלך, למדתי המון על מלחמת נשים.

שולה אגמי: לשמחתי התקופה שלך נתנה לי אפשרות ללמוד הרבה מאוד דברים, ולהרגיש את העשייה בשטח, מה שלא הרגשתי בעבר.

גילה גמליאל: תודה רבה.

שולה אגמי: אני רק רוצה לומר שחבל מאוד, כי עד שמתרגלים לדבר, פתאום מישהו אחר נכנס לעניין.

שולה אגמי: אני חושבת שכדאי שראש הממשלה יישאר באופציה הזאת בהמשכיות, ולא בתחלופה.

שולה אגמי: יהודית, חבל שלא רשמת שהפעילות היא בשיתוף עם השלטון המקומי.

יהודית פלוטקין: זה הדו"ח של שנה שעברה.

יהודית פלוטקין: מה שעשיתי עם השלטון המקומי, בשנה שעברה רשמתי.

איילה גליקסברג: למשל נשים פורצות דרך.

שולה אגמי: כדאי לציין את זה, כי אנחנו עובדים מאוד יפה בשיתוף פעולה.

שולה אגמי: אני חייבת לומר, שלא הייתי צריכה לעשות הרבה עם יהודית, בישיבה אחת היא הצליחה להוציא משהו מדהים.

שולה אגמי: אנחנו הולכים לעשות פעילות משותפת בהיכל התרבות בנושא מניעת אלימות.

יהודית פלוטקין: מה שאנחנו סגרנו זה בזמן של 11.2 דקות.

יהודית פלוטקין: לא רוצה להגיד משהו רע על הגברים, אבל הרבה זמן היה לוקח.

שולה אגמי: בכמה דקות הצלחנו להוציא ארוע מדהים.

שולה אגמי: הדבר הראשון שיהודית אמרה: אין לנו תקציב.

שולה אגמי: זה התחיל עם זה שתוציא מעיריית תל אביב את המקום.

שולה אגמי: אני כחברת מועצת העיר בתל אביב, השגנו את היכל התרבות, ואנחנו הולכים ארוע מאוד גדול, ללא תשלום.

שולה אגמי: לא רק זה, גם בלי ערבות בנקאית.

יהודית פלוטקין: זו עבודה של שולה אגמי.

יהודית פלוטקין: המון תודה.

יהודית פלוטקין: אתן עוד תשמעו על שיתוף הפעולה הזה.

שולה אגמי: זה קרה במפגש קצר של כמה דקות.

שולה אגמי: מהר מאוד התחלנו לפעול.

שולה אגמי: תודה על העבודה המשותפת.

שולה אגמי: אתן עושות עבודה נהדרת.

תמי אלמוג: אגף למעונות יום ממשרד התמ"ת.

תמי אלמוג: נפגשתי עם יהודית, העברנו רשמים על אופי הפעילות של המשרד.

תמי אלמוג: אני מתכוונת להיבט התעסוקתי של נשים, הן לגבי הפרוייקטים שהזכרתם – יזמות עסקית.

תמי אלמוג: אבל גם ההיבט של בניית תשתית מערכתית לנשים בגיל עבודה, אמהות לילדים קטנים.

תמי אלמוג: זה דבר שצריך לעבוד עליו, להעביר איזשהו שינוי דרסטי בעניין.

תמי אלמוג: מבחינתנו אנחנו ערוכים לקראת הפעלת מערכת מעונות גמישה, מערכת שנותנת פתרונות נוספים גמישים.

תמי אלמוג: דבר אחד שהייתי רוצה להביא לידיעתכם, זה בהמשך לישיבה שהתקיימה בשבוע שעבר במסגרת הוועדה, הנושא של מעבר לחמישה ימי לימוד, וקיצור שבוע העבודה, ישנן השלכות משמעותיות לגבי נשים, במיוחד לגבי נשים מהשיכבה החלשה.

תמי אלמוג: אני מתכוונת לאותן נשים שהן דלות הכנסה ודלות השכלה.

תמי אלמוג: הן עוסקות בעיקר בעבודות שקשורות בשירותים, וזה דבר שיצטרכו להתמודד איתו ולהמשיך לעבוד איתו.

תמי אלמוג: הן לא תהיינה מסוגלות לממן איזשהו שירות שעבורו יצטרכו לשים את הילדים בקייטנות.

תמי אלמוג: זה דבר שצריך לתת עליו את הדעת.

תמי אלמוג: רק כדי לסבר את האוזן, יש לנו 82 אלף ילדים במערכת המעונות.

תמי אלמוג: כשליש מהאמהות מוגדרות "ברמה הזאת" של הכנסת מינימום והשכלת מינימום.

תמי אלמוג: בלי הקביים האלה הן לא היו יוצאות לעבודה, הן היו אולי במקום אחר.

יהודית פלוטקין: את לא צודקת, זה מה שהתכוונתי.

יהודית פלוטקין: אמרתי ראייה מערכתית.

יהודית פלוטקין: למה נשים לא מתקדמות.

יהודית פלוטקין: זה מטפל בכל הצדדים.

יהודית פלוטקין: זה חלק מאוד חשוב.

תמי אלמוג: אם הולכים לחקיקה למשל, בנושא חוק האזנה.

תמי אלמוג: צריך ללכת גם בחקיקה בנושא הזה, ולקחת את זה בחשבון.

שרון ברוך: מלשכת יועצת הרמטכ"ל לענייני נשים.

שרון ברוך: אני בהחלט רוצה לברך ולהודות על שיתוף הפעולה שיש לנו עם הרשות.

שרון ברוך: במהלך השנה יצאנו בסיוע הרשות למספר לא מבוטל של כנסים לחיילים, חיילות, מפקדים, מפקדות, בנושא של אלימות בין בני זוג בתקופת החיזור.

שרון ברוך: הנושאים האלה זכו להד מאוד חיובי.

שרון ברוך: עד היום אני מקבלת הרבה מאוד פניות של יחידות נוספות בצה"ל שרוצות לארגן כנס כפי שהיה בעבר.

שרון ברוך: זאת באמת הזדמנות להגיד לך שוב פעם הרבה תודה.

שרון ברוך: בנוסף, בחוברת כפי שהוזכר, אנחנו תרמנו את החלק שלנו.

שרון ברוך: יש פרק שמדבר על זכויות נשים בשירות הצבאי.

שרון ברוך: זה בהחלט חשוב.

שרון ברוך: תודה.

גילה גמליאל: חברת הכנסת מלי פולישוק בלוך, מה שלומך?

מל פולישוק-בלוך: על הכיפאק.

גילה גמליאל: הציגה בפנינו מנהלת הרשות לקידום מעמד האשה, יהודית פלוטקין.

גילה גמליאל: את כל הפרזנטציה.

גילה גמליאל: יש לך את החוברת כדי שתוכלי לעבור.

גילה גמליאל: הדו"ח מתחייב על פי חוק אמנם, אבל אין ספק שאפילו הדו"ח לא יכול להכיל את כל הפעילות.

גילה גמליאל: בהתחשב בעובדה שהיא בסך הכל עשרה חודשים בתפקיד, נכנסה ברגל ימין, כך שהכל בסדר גמור.

מל פולישוק-בלוך: מכיוון שאני מדברת אחרי נציגת צה"ל, אני רוצה לנצל את ההזדמנות ולומר, שאחד הדברים שיקדמו את הנשים במדינת ישראל, אם נשווה את משך השהות של נשים וגברים, כאשר נקצר קצת לגברים ונאריך קצת לנשים, אז יותר תפקידים ייפתחו בפני נשים.

מל פולישוק-בלוך: הן לא תצטרכנה להתנדב לתפקידים האלה כפי שקורה היום.

מל פולישוק-בלוך: היום מי שרוצה ללכת לתפקידים היא יכולה, אבל היא צריכה לחתום שלוש שנים.

מל פולישוק-בלוך: אני חושבת שזה יועיל גם בשירות האזרחי, במיוחד בשירות האזרחי.

מל פולישוק-בלוך: דיברתי מכוח אדם עם תת אלוף זמיר בנושא הזה.

מל פולישוק-בלוך: אני חושבת שאם תסכימי להיפגש איתי ולקדם את זה יחד איתי, אני מבינה שאי אפשר לעשות את זה מהפכה מיידית מהיום למחר.

מל פולישוק-בלוך: אבל אפשר להתחיל את התהליך בהדרגה.

מל פולישוק-בלוך: אני חושבת שזה יעשה שינוי מהפכני למעמד הנשים בישראל.

גילה גמליאל: תודה רבה.

גילה גמליאל: גם בסוגייה הזאת דנו, היתה לנו ישיבה משותפת עם ועדת החוץ שהשתתפת בה, והגשת הצעת חוק בנושא.

גילה גמליאל: כפי שראינו הנושאים קצת מסובכים, אכן יש מקום לא רק לבצע את השינוי.

גילה גמליאל: אני טוענת שהצבא צריך לבצע רפורמה מקיפה.

גילה גמליאל: דיברנו רבות על זה.

גילה גמליאל: עצם החשיבה שצריכה להתבצע היא סביב הצרכים הצה"ליים.

גילה גמליאל: אין שום הצדקה וסיבה בעולם שחייל ישרת שלוש שנים בתור נהג.

גילה גמליאל: אם הצבא צריך נהג או נהגת, צריך לקבוע את אותו משך זמן על בסיס תפקיד, ולא על בסיס מין.

גילה גמליאל: כל מקצוע צריך את הזמן שלו, סביב הצרכים הצה"ליים, ועל בסיס זה ליצור שכר דיפרנציאלי.

גילה גמליאל: נניח, שנה וחצי ראשונות הן המשכורות המנימליסטיות שהם מקבלים, כדוגמה היום, וכל השאר ניתן לשדרג מבחינה כספית.

גילה גמליאל: דיברתי על זה רבות.

גילה גמליאל: הצגתי את כל הנתונים האלה גם בפני הצבא.

גילה גמליאל: אני מאוד מקווה שזה יקבל את תשומת הלב הראוייה על מנת שנוכל לשדרג את הדברים ונתקדם עם זה הלאה.

גילה גמליאל: אנחנו נותנים להם את הזמן לבחון את הדברים לגבי שינויים מקצה לקצה שצריכים לבצע, וגם לא רק לבצע את הרפורמה, צריך לעשות סקירה של כל המערכות על מנת לבחון את הסוגיות האלה.

גילה גמליאל: נותנים לכם את הזמן, ונשמח כשזה יהיה מוכן לקבל עידכונים בנושא ולהתקדם הלאה.

איילה גליקסברג: ד"ר איילה גליקסברג, יועצת בכירה לרשות לקידום מעמד האשה / הרבנית.

איילה גליקסברג: אני מייצגת גם מיגזר מסויים.

איילה גליקסברג: אני אשת הרב הראשי של גבעתיים, בעלי הוא גם חבר מועצת הרבנות הראשית לישראל.

איילה גליקסברג: יש לנו קו ישיר גם עם הרבנות, וגם מודעות.

איילה גליקסברג: מספרים על הרבי מקוצ'ק ששאל את אחד מחסידיו, איפה אלוקים?

איילה גליקסברג: אז החסיד אמר, אלוקים נמצא בכל מקום, מה השאלה.

איילה גליקסברג: אז הוא אמר לו לא נכון, הוא נמצא רק איפה שנותנים לו להיכנס.

איילה גליקסברג: לכל אחד יש פה קו ישיר, מי שפותח את האנטנות.

איילה גליקסברג: אני למעשה מלווה את הרשות מאז הקמתה מצד אחד של המיתרס.

איילה גליקסברג: הייתי במועצה הראשונה של הרשות, והייתי מטעם האקדמיה, וזה קיים על פי חוק, שלוש נציגות של האקדמיה.

איילה גליקסברג: במקצועי אני ד"ר לפילוסופיה, אבל אני גם מומחית למגזר לאור מחקרים רבים שעסקתי בזה.

איילה גליקסברג: החלפתי את מקומי ונכנסתי לצד האופרטיבי, ולא רק לצד של הישיבות ושל התוויית מדיניות כנותנת עצות.

איילה גליקסברג: מה שנפלא במתן עצות שיש אוזן קשובה, ואת זה אני מוכרחה לומר, הרבה דברים מיושמים, ואנחנו יודעים שגם כאן יש עניין של סוף מעשה במחשבה תחילה.

איילה גליקסברג: עבודת הצוות היא פשוט נהדרת, ואנחנו יודעים שלא כל דבר אפשר ליישם מייד.

איילה גליקסברג: זורקים רעיונות, ואם זה לא יהיה היום אז לאט לאט זה מיושם.

איילה גליקסברג: דיברה לפני דוברת צה"ל, אני הייתי בצוות של המטה הכללי שישב והוציא חוברת נשים בצה"ל.

איילה גליקסברג: במקרה פגשתי את שר הביטחון בשבוע שעבר, אמרתי שאחד הדברים הנפלאים שהיו גם אצל מופז, והיה גם יעלון, הם היו מאוד קשובים לנושא של לאפשר לנשים להתקדם.

איילה גליקסברג: כאן אני נוגעת בנקודה שאותה אנחנו אולי ברשות ובוועדה למעמד האשה, ואני קוראת למרכז השלטון המקומי, לא מספיק שנשים מודעות לעניין של קידום עצמן.

איילה גליקסברג: אלא ברגע שגם גברים יהיו מודעים, עשינו חמישים אחוז מהמלאכה.

איילה גליקסברג: כאן הבעיה.

איילה גליקסברג: מה רע לנשים, מה הן צריכות את הקידום?

איילה גליקסברג: זו אחת הבעיות לדעתי.

איילה גליקסברג: יושבת ראש הוועדה, אני מאוד מודה לך על המעורבות בזה.

איילה גליקסברג: וכמו שאת אמרת, אם אני זוכרת, את היית יו"רית של הסטודנטים, עסקת במכלול, ולא כל כך בצד הפרטני בנושא של קידום נשים דווקא.

גילה גמליאל: למרות שבחנתי את כל הקדנציות שלי אחורה, הקדנציה הראשונה היתה שכל הוועד היה מורכב מנשים, כולל המנהלת הטיפולית של האגודה.

גילה גמליאל: אם את שואלת אותי בגלל שחשבתי על העדפה מתקנת, לא.

גילה גמליאל: כאשר בחרתי במכרזים הנטייה היתה כנראה מספיק ברורה.

גילה גמליאל: זה לא קרה בקדנציות האחרות.

גילה גמליאל: היה חצי חצי אמנם, אין ספק שהייצוג תמיד קיבל ביטוי.

גילה גמליאל: גם כאשר נבחרתי, הייתי האשה הראשונה שנבחרה ליו"ר התאחדות הסטודנטים בישראל כאשה.

גילה גמליאל: כשתרגמתי את זה, הבנתי שלא היתה מספיק פעילות באקדמיה, ועל כך דיברנו ארוכות עם יהודית והיא התחילה פרוייקט מבורך לחלוטין בעניין הזה, בהיבט של לתת כלים לסטודנטיות, וגם לסטודנטים, על מנת לתרגם אותם הלכה למעשה.

גילה גמליאל: כי אני בתור יו"ר האגודה, לא ידעתי בכלל על ארגוני הנשים, לא הכרתי את השדולה, את נעמ"ת, ויצ"ו, ולא הכרתי את הרשות, ולא שמעתי על כלום.

גילה גמליאל: על הרשות אולי שמעתי בסוף, כאשר חילקתי בתור יו"ר אגודה את החוברת של זכויות הנשים לעבודה, כי זה היה לי חשוב.

גילה גמליאל: יצרתי קשר כאשר שמעתי על זה, וביקשתי חוברות, ובאמת דאגתי להעביר את זה.

גילה גמליאל: מעבר לזה, שום דבר במובן הפרקטי, דפוסי מנהיגות, שלטון מקומי, שום דבר.

גילה גמליאל: אז קורס המנהיגות שעכשיו יהודית הולכת לכיוונו הוא מאוד מבורך, ובקמפוסים במיוחד, כי שם זה המקום של מעצבי דעת הקהל העתידיים.

גילה גמליאל: זאת אומרת, כאן יש חשיבות עליונה לעשות את הדברים האלה.

גילה גמליאל: על זה אני רוצה לברך אותך, על עצם הפרוייקט.

גילה גמליאל: הוא בעל חשיבות עליונה.

גילה גמליאל: אני מנסה להבין היום, מה היה קורה אם היינו מנצלים את העניין הזה בתוך הקמפוסים.

גילה גמליאל: אתם יודעים כמה שעות של הרצאות וימי עיון, וסדנאות, קורסים, חוגים, אלף דברים שאפשר לטפל בעניין הזה, ונאדה.

גילה גמליאל: זה לא מתוך אי החשיבות לשיוויון, פשוט חוסר מודעות.

איילה גליקסברג: העניין הוא שיש דברים שהם עניין של עיתוי.

איילה גליקסברג: ממרום גילי המתקדם, כאשר כתבתי את העבודה לפי 25 שנה, וביקשתי מהמחלקה לפילוסופיה לכתוב עבודה על האשה ביהדות בהשוואה לפילוסופיות אחרות, באו החכמים של האקדמיה ואמרו לי, זה לא בזבוז של כשרון לעסוק בנשים.

איילה גליקסברג: אמרתי, סליחה, מרגע שנולדתי אני עוסקת בזה.

איילה גליקסברג: אז זו היתה תדהמה, וזה היה המחקר הראשון שהיה על נשים ביהדות.

איילה גליקסברג: היום זה מובן מאליו.

איילה גליקסברג: אותו דבר היה גם בין הסטודנטים, וגם במקומות אחרים.

איילה גליקסברג: אני רוצה לסכם את הדבר האחרון, גם העניין של נשים פורצות דרך הוא באמת דבר מאוד יפה.

איילה גליקסברג: אני נמצאת בוועדת השיפוט, ואני מאוד שמחה תמיד.

איילה גליקסברג: הנקודה שאני רוצה לציין אותה, יהודית הזכירה, ואני אחזק את ידיה, שאנחנו משתדלות בוועדת השיפוט לעשות פריסה על פני כל הארץ, צפון, דרום, מזרח, מערב, וגם לפי מגזרים, כך אף קבוצה אינה יוצאת מקופחת.

איילה גליקסברג: לסיכום אני רק רוצה להדגיש אולי, או לתת את ההדגש, לכל הדברים היפים של אינטראקציה נשית שאני מאוד מאמינה בה.

איילה גליקסברג: אנחנו חייבים גם אינטראקציה גברית לנושא של קידום מעמד האשה.

איילה גליקסברג: ברגע שהגברים יהיו מודעים, אז כבר לא תהיה בעיה, היא תפחת כי יהיה קל יותר ליישם את זה.

גילה גמליאל: תודה רבה.

נורית זיו: ראש המדור לנפגעי עבירות באגף חקירות במשטרה.

נורית זיו: מצאתי אשה עם הרבה נשמה, והרבה יכולת עשייה.

נורית זיו: השילוב הזה מבחינתי הוא שילוב מדהים.

נורית זיו: אנחנו משתפות פעולה גם במינהלת וגם בוועדה המייעצת של הרשות שאני חברה בין שני הפורמים האלה.

נורית זיו: לא ארחיב את הדיבור על שיתופי הפעולה, הוא קיים לאורך כל השנה.

נורית זיו: אני מקווה שלקראת סוף השנה, אנחנו נעשה יחד את הכנס המשותף בנושא המגזרים.

נורית זיו: אני חושבת שזה ייצא לפועל.

נורית זיו: יישר כוח גדול מכל הלב.

נורית זיו: השנה נעשה את זה.

נורית זיו: בנושא של האלימות, עושים הרצאות והפנמה, זה מתבצע בכל המשטרה.

נורית זיו: בנושא של מגזרים וייחודיות זה על השולחן.

נורית זיו: אני בכל אופן מקדמת אותו במשך השנה הזאת והבאה.

גילה גמליאל: מצויין.

גילה גמליאל: יש גם את הפרוייקט הנוסף שלנו שאמנם נדחה לאוגוסט, יהודית גם תוכל להצטרף אלינו.

גילה גמליאל: בכל מה שקשור לנפגעות תקיפה מינית, הצלחנו לבצע רפורמה מדהימה בעצם החשיבה המקובעת של המימסד, שגרמה להרבה מותקפות מינית גם לא להגיש בסופו של דבר את התלונות בכל הביורוקרטיה.

גילה גמליאל: נכון להיום עד לספטמבר הקרוב, כל הנשים במדינת ישראל, שעוברות התקפה מינית מגיעות בסופו של התהליך לאבו-כביר.

גילה גמליאל: עכשיו השינוי שמתקיים בעקבות הפנייה שלנו לפרקליטות המדינה ולשר הבריאות, אני ממש רוצה לברך אותו על כך.

גילה גמליאל: הצלחנו לשנות את עצם התפיסה, שייפתח קורס בספטמבר הקרוב לרופאים מהרפואה הגניקולוגית, ורפואת הילדים, שהם יעברו קורסי הכשרה שקיימים בדיוק ברפואה המשפטית, וזה יצור מצב שיהיה ניתן לפתוח מרכזים נוספים בכל הארץ, לאו דווקא רק בוולפסון.

גילה גמליאל: זה יתן את הסיטואציה שבה יהיו יותר תלונות, גם הראיות יהיו בפחות תיקים שאנחנו שומעים עליהם כל פעם מחדש, של פשרות, ונסגרים בגלל חוסר ראיות וכיוצא בזה.

גילה גמליאל: אבל זה לא מסתיים, אנחנו ממשיכים עם זה הלאה.

גילה גמליאל: הולכים עם זה צעד אחד קדימה, על מנת לאמץ את המודל שקיים היום בלוס-אנג'לס שם אחיות.

גילה גמליאל: הן אלה שמבצעות את אותו הליך - זה נדחה כנראה לאוגוסט.

גילה גמליאל: בעניין הזה יש חשיבות עליונה, אם נצליח להעביר לכאן את המודל, זה יתן יותר שרות.

גילה גמליאל: מה לעשות, להשאיר את הרופאים בסטנד-ביי 24 שעות, והמשכורות הם סכומי עתק שלא יהיה ניתן להעביר.

גילה גמליאל: לעומת זה, גם לגבי האחיות, מבחינת הגישה מול המותקפות, יהיה צעד שישנה את כל התמונה בעניין הזה, ובאמת יצור את פריצת הדרך הראוייה.

גילה גמליאל: צעד אחד התקדמנו, אבל אני תמיד אומרת כאשר מתקדמים מה לעשות, זה לאט אבל בטוח.

גילה גמליאל: גם לגבי הבלניות, דאגנו להעביר אליהן את המשכורות שהן לא קיבלו.

אסתר טולדנו: עובדת ביטוח לאומי.

אסתר טולדנו: אני מברכת מאוד על הפעילות הזאת.

אסתר טולדנו: אני מאוד מקווה שהיא תתרחב.

אסתר טולדנו: אני עובדת כ-25 במוסד, יש לנו במינהלה סמנכ"לית אחת, עדיין רק אחת, והיא מחליפה את השנייה, למרות שהעובדות שהן נשים מהוות אחוז הכי גבוהה.

אסתר טולדנו: אני מקווה שזה ישפיע.

גילה גמליאל: אני רוצה להודות לחברתי יהודית פלוטקין.

גילה גמליאל: אני מרשה לומר חברתי.

גילה גמליאל: אני שמחה שנבחרת לתפקיד, את עושה אותו בצורה מצויינת לכל הדעות.

גילה גמליאל: בעניין הזה אני רוצה לברך אותך, ויש לך עוד עבודה רבה, את לא לבד.

גילה גמליאל: אני מאמינה שביחד כאשר מאחדים את כל הכוחות, גם הדרך סלולה.

גילה גמליאל: אני רוצה להודות לכן.

גילה גמליאל: יום טוב.